Fogedrettens beslutning om, at sagen afvises som forældet, blev ophævet og sagen hjemvist til fornyet behandling i fogedretten
Ret: Østre Landsret (2. instans)
Faggruppe: Civilsag — Visse kæresager
Sagsemner: Fogedret;
Retspleje og civilproces;

/

UDSKRIFT
AF

ØSTRE LANDSRETS RETSBOG
____________

Den 9. februar 2015 satte Østre Landsret retten i retsbygningen,
Bredgade 59, København.

Som dommere fungerede landsdommerne Bo Østergaard, Mogens

Kroman og Janne Ro-strup Hansen (kst.) førstnævnte som rettens

formand.

Der foretoges   

5. afd. kære nr. B-3507-14:

Codan Forsikring A/S

mod

Indkærede, tidligere Modpart

Ingen var mødt eller indkaldt.

Der fremlagdes kæreskrift af 12. december 2014, hvorved Codan

Forsikring A/S har kæret Odense Fogedrets afgørelse af 26. november

2014 (FS 14516/2014) om, at sagen afvises som forældet.

Endvidere fremlagdes fogedrettens fremsendelsesbrev af 22. december

2014 og udskrift af fogedbogen indeholdende den kærede afgørelse.

Indkærede har ikke udtalt sig vedrørende kæren.

Fogedretten har ved sagens fremsendelse henholdt sig til den trufne
afgørelse.



/

- 2 -

De modtagne bilag var til stede.

Efter votering afsagdes

k e n d e l s e :

Codan Forsikring A/S’ krav er fastslået ved dom af 6. juli 2004.

Anmodning om udlæg blev indgivet den 10. september 2004, og sagen

blev foretaget i fogedretten den 23. no-vember 2004, hvor kravet blev

opgjort med tillæg af omkostninger og renter. Den 24. no-vember 2014

mailede Codan Forsikring A/S en ny anmodning om udlæg til

fogedretten, der samme dag kl. 14.13 kvitterede for modtagelsen.  Den

originale anmodning om udlæg blev modtaget i fogedretten den følgende

dag.

For en fordring, hvis eksistens og størrelse er fastslået ved dom, er

forældelsesfristen 10 år, jf. forældelseslovens § 5, stk. 1, nr. 3. Det følger

af § 18, stk. 1, at forældelsen afbrydes ved indgivelse af anmodning om

udlæg, hvis fordringshaveren søger forretningen fremmet inden for

rimelig tid. Den nye forældelsesfrist regnes fra fogedforretningens

afslutning, jf. § 19, stk. 6. Til frister efter loven medregnes den

månedsdag, der svarer til den dag, hvor-fra fristen regnes, og hvis en frist

udløber i en weekend, på en helligdag, grundlovsdag, den 24. eller den

31. december, udstrækkes fristen til den førstkommende hverdag, jf. §

27.  

Efter sagens foretagelse i fogedretten den 23. november 2004 løb en ny

10-årig forældel-sesfrist. For at afbryde forældelsen skulle anmodning

om udlæg for fordringen derfor som udgangspunkt senest være indgivet

til fogedretten den 23. november 2014, men da denne dag var en søndag

udstrækkes fristen til mandag den 24. november 2014. Anmodning om

udlæg må under de foreliggende omstændigheder, hvor fremsendelse pr.

e-mail den 24. november 2014 inden for rettens åbningstid er fulgt op af

indlevering af den originale an-modning den følgende dag, anses for

indgivet den 24. november 2014.   



/

Da anmodning om udlæg således er indgivet inden forældelsesfristens

udløb, er fordringen ikke forældet, og landsretten ophæver derfor den

påkærede beslutning og hjemviser sagen til fornyet behandling i

fogedretten.

T h i b e s t e m m e s :



/

- 3 -

Fogedrettens beslutning ophæves, og sagen hjemvises til fornyet
behandling fogedretten.

Ingen af parterne skal betale kæremålsomkostninger til den anden part.

Kæreafgiften tilbagebetales.   

Retten hævet.

(Sign.)